# מסלול משנה ו'- מסלול לתמיכה משותפת עם מערך הסייבר הלאומי במשרד ראש הממשלה - הוראות ספציפיות אשר תחולנה על בקשות המוגשות מכוח מסלול ההטבה

## תת מסלול טכנולוגיות פורצות דרך:

### הגשת הבקשה:

* + 1. הגשת הבקשה תתבצע בהתאם לפרסום קול קורא כאמור בסעיף 5.1.1 למסלול ההטבה.
		2. תקופת הבקשה המוגשת תהה בין 12 חודשים ועד 36 חודשים .
		3. בהגשת בקשה רב שנתית (תקופת המו"פ עולה על 12 חודשים) יש לצרף:
			1. טופס תקציב בקשה של התכנית הרב שנתית לצד טפסי תקציב בקשה לכל שנת מו"פ מבוקשת.
			2. טבלת משימות מפורטת של התכנית הרב שנתית לצד טבלת משימות של השנה הראשונה לבקשה. על כלל המשימות המוצגות בטבלאות אלו לכלול פרוט הזהה לנהלי הגשת בקשת מחקר.
			3. לכל משימה (גם של המשימות בשנים הבאות) יהיה פירוט הזהה לנהלים של הגשת בקשת מחקר לקרן המו"פ.
		4. על הגשת בקשה רב שנתית לכלול פירוט אבני דרך מהותיות במו"פ הניתנות למדידה ובקרה בעיתוי של המעבר משנה לשנה. על פירוט זה להיכלל בחלק הייעודי של פירוט אבני הדרך בטופס הבקשה.

### נהלי תקצוב ודיווח:

* + 1. כ"א:
			1. תוכר הוצאה של עובדי מו"פ בהיקף מצטבר של לפחות 80% מסה"כ הפעילות המאושרת בתוכנית. וועדת המחקר שומרת לעצמה את הזכות לאשר תכניות בעלות היקף הוצאות עובדי המו"פ הנמוך מ 80% במקרים חריגים ועל פי שיקול דעתה.
		2. קבלני משנה:
			1. כלל ההוצאות בגין קבלן משנה בחו"ל יוכרו בשיעור השתתפות שבו נתמך תיק המו"פ.
		3. הוצאות נוספות שיוכרו במסלול זה:

במסלול זה יוכרו הוצאות תמיכה במו"פ על פי הפירוט הבא:

1. ההוצאות שיוכרו הינן: הכשרה מתקדמת בתחום הגנת הסייבר, חקר שוק, יעוץ עסקי, תכנית עסקית, והשתתפות באירועי סייבר טכנולוגיים בעולם ((בהתאם לכללי מס הכנסה (מחלקת תיירים) ועד תקרה שנתית בסך 20,000 ₪)) .
2. הוצאות אלו ידווחו בסעיף 'שיווק' בטפסי הבקשה.
3. התקרה להכרה בהוצאות אלו תעמוד על עד 15% מסה"כ התקציב המאושר לשנה (כולל הוצאות כ"א העוסקים בשיווק). חריגה מתקרה של 15% תהיה כרוכה באישור מיוחד של וועדת המחקר.
4. יובהר, כי ההכרה בהוצאות המפורטות בסעיפים הנ"ל תיעשה בכפוף להיותן הוצאות שנועדו לבחון את התאמת המוצר לצורך עליו הוא מתוכנן לענות ובלבד שאושרו במסגרת תכנית העבודה.

## תת מסלול המצרה (POCׂׂ):

### הגשת הבקשה:

* + 1. הגשת הבקשה תתאפשר באופן שוטף לאורך כל השנה בהתאם לאמור בסעיף 5.1.2 למסלול ההטבה.
		2. תקופת הבקשה המוגשת לא תעלה על 12 חודשים.
		3. בנוסף למסמכי הבקשה אותם יש להגיש בהתאם לאמור בנוהל 200-02 הנ"ל, על מגיש הבקשה לצרף לבקשתו:
1. הסכם עקרונות או הסכם חתום עם הלקוח הפוטנציאלי המאשר לחברה את ביצוע התכנית.
	1. **אישור בקשה והפעלת התיק:**
		1. הפעלת התיק תתבצע רק לאחר הצגת הסכם חתום עם הלקוח הפוטנציאלי המאשר לחברה את ביצוע התכנית על פי האישור שניתן לה על ידי וועדת המחקר.

### נהלי תקצוב ודיווח:

מעבר לפעילויות מו"פ המוכרות, ניתן יהיה להכיר בפעילויות משלימות למו"פ הקשורות לביצוע ה POC, ביניהן: התאמה לסביבת הלקוח, שילוב עם מערכות הלקוח, ביצוע בדיקות חדירה ועמידות, והתאמות לרגולציות( כולל תקינה) בטריטוריות.

* + 1. קבלני משנה:
			1. כחלק מהבקשה יוכרו עלויות של קב"מ אינטגרציה בשיעור השתתפות שבו נתמך תיק המו"פ.
			2. יאושרו הוצאות לקב"מ אינטגרציה בחו"ל גם כאשר ישנה חלופה לאותה פעילות בארץ.